钦定古今图书集成/明伦汇编/闺媛典/第323卷 > 皇清五十六 > 沈国祯妻张氏
## 钦定古今图书集成/明伦汇编/闺媛典/第323卷 > 皇清五十六 > 沈国祯妻张氏

按《建阳县志》：张氏，庠生沈国祯妻。祯病瘵，垂死，泣不能言。氏年十九，子方四月，啮臂与诀。夫亡，子亦殇。或劝之曰：“妇人苦节，为有子耳。汝子既死，夫复何望？” 氏怫然曰：“吾为夫守节，非为子也。” 自扃一室，虽疾病妯娌，侄妇亦不与知。孤苦四十五年卒。